Predkladacia správa

	Návrh zákona, ktorým sa mení a dopĺňa zákon č. 245/2002 Z. z. o náhradnom výživnom a Fonde náhradného výživného a ktorým sa mení a dopĺňa zákon č. 94/1963 Zb. Zákon o rodine v znení neskorších predpisov  (ďalej len „zákon o náhradnom výživnom“) sa predkladá mimo Plánu legislatívnych úloh vlády  Slovenskej republiky na rok 2002 a na základe návrhu uznesenia vlády Slovenskej republiky k zmenám legislatívnych noriem podmieňujúcich návrh štátneho rozpočtu na rok 2003 (úloha A.8.).
Dôvodom predloženia tohto návrhu zákona je nesúlad zákona o náhradnom výživnom s inými právnymi predpismi (napríklad  zákon Národnej rady Slovenskej republiky                č. 303/1995 Z. z. o rozpočtových pravidlách v znení neskorších predpisov, zákon                č. 195/1998 Z. z. o sociálnej pomoci v znení neskorších predpisov), ale aj jeho nesystémovosť, ktorú tento zákon vniesol do realizácie sociálnej reformy jednotlivých systémov sociálnej oblasti, najmä v oblasti systému štátnej sociálnej podpory a systému sociálnej pomoci.  
	Realizácia zákona o náhradnom výživnom si vyžiada značné finančné prostriedky.
	Vzhľadom na to, že návrh zákona nemá finančný, ekonomický, environmentálny vplyv ani vplyv na zamestnanosť, nevyhotovuje sa „Doložka finančných, ekonomických, environmentálnych vplyvov a vplyvov na zamestnanosť“.